Små (4–8 mm) og spinkle, svarte og gule blomsterfluer. De ligner mer på artene i underfamilien Syrphinae enn på Eristalinae som de tilhører. Særlig kan de minne om små arter. Fra slekten , som de muligens bør regnes til i alle fall, kan de skilles på at antennenbørsten er av normal tykkelse, mens den er påfallende tykk hos . Hodet er bredt med nakne fasettøyne. Antennenes tredje ledd er stort og rundet, antennebørsten er festet litt innenfor spissen av dette. Pannen er gråpudret. Thorax er blankt svart, også scutellum. Beina er gule og svarte, bakleggene lett krummede. Vingene er glassklare bortsett fra et blekbrunt vingemerke. Den fremste tverr-åren ved vingekanten er bøyd i en stump vinkel. Bakkroppen er sylindrisk og slank med tre par gule flekker.